युवा राजनीतिज्ञ और साहित्यकार सेशन में जयंत चौधरी, सुनील सिंह, साजन और अदिति सिंह शामिल होंगे। वहीं भाजपा सांसद वरुण गांधी अपनी पुस्तक ‘स्‍टीलनेस’ पर चर्चा करेंगे। आम आदमी पार्टी के सोशल मीडिया हेड और ‘इंडिया सोशल’ पुस्तक के लेखक अंकित लाल का सोशल मीडिया पर एक सेशन होगा। स्पोर्ट्स के सेशन में आरपी सिंह और सुरेश रैना के साथ अरुण पांडे (‘एमएस धोनी : अनटोल्ड स्टोरी’ के निर्माता) मौजूद रहेंगे। एसिड अटैक सर्वाइवर के सेशन में लक्ष्मी अग्रवाल के साथ सुष्मिता सेन होंगी। इस समारोह में असदुद्दीन ओवैसी, संपत सरल, मृदुला गर्ग समेत कई अन्य हस्तियां भी शामिल होंगी। कुछ अन्य लोग भी इस कार्यकर्म का हिस्सा होंगे, जैसे ज्योतिरादित्य सिंधिया, संजय सिंह, आशुतोष, विनोद दुआ, मल्लिका दुआ आदि। इस मौके पर प्रख्‍यात भजन गायक अनूप जलोटा को ‘वाजिद अली शाह पुरस्कार’ से और प्रसिद्ध कवि नरेश सक्सेना व नीलेश मिश्रा को ‘प्राइड ऑफ लखनऊ’ पुरस्कार से सम्मानित किया जाएगा।